Държавен вестник, бр. 35, 2026 г., стр. 17

БРОЙ  35	
Д Ъ Р Ж А В Е Н  В Е С Т Н И К 	
СТР.  17   
обучение в областта на профилактиката и 
контрола на ИСМО; или
2. инспектор по обществено здраве, меди­
цинска сестра, акушерка или рехабилитатор, 
преминали обучение в областта на профилак­
тиката и контрола на ИСМО.
(2) Лицата по ал. 1:
1. подпомагат работата на комисията по 
ВБИ;
2. контролират прилагането в лечебното 
заведение на стандартните и допълнителните 
предпазни мерки;
3. контролират дейността на звеното за 
ЦССМ по отношение спазване на противо­
епидемичния режим на работа и правилното 
извършване на дейностите по обеззаразяване 
на медицински изделия;
4. контролират вписването на всяка злопо­
лука или инцидент, свързан с употребата на 
остри предмети, в дневник за регистриране 
на професионална експозиция към кръвно 
преносими инфекции съгласно приложение 
№ 6, предлагат мерки за предотвратяване на 
наранявания и следят за провеждането на 
постекспозиционната профилактика;
5. участват във визитации, обсъждания 
и колегиуми, провеждани в структурите на 
лечебното заведение;
6. извършват проучвания за разкриване на 
случаите на ИСМО и представят резултатите 
за обсъждане в комисията по ВБИ;
7. контролират своевременното регистри­
ране и съобщаване на случаи на ИСМО в 
лечебното заведение и правилното водене на 
книгата за регистрация на ИСМО в структу­
рите на лечебното заведение;
8. предлагат на комисията по ВБИ про­
веждане на незабавни противоепидемични 
мерки за ограничаване и ликвидиране на 
възникнал епидемичен взрив от ИСМО, как­
то и въвеждане на допълнителни мерки за 
предотвратяване на аналогични епидемични 
взривове в лечебното заведение;
9. отговарят за съобщаването на специ­
фичните здравни проблеми, които подлежат 
на задължителна регистрация, съобщаване 
и отчет по реда на Наредба № 21 от 2005 г. 
за реда за регистрация, съобщаване и отчет 
на заразните болести в посочените срокове 
и за регистрираните случаи на наранявания 
с остри предмети;
10. консултират и участват в обучението на 
персонала на лечебното заведение по проб­
лемите на ИСМО;
11. участват в разработването на годишния 
план за профилактика и контрол на ИСМО.
(3) При установено нараняване на служител 
лицата по ал. 1 изготвят доклад за професио­
нална експозиция, който съдържа:
1. дата и час на експозицията;
2. описание на инцидента;
3. описание на източника на експозиция;
4. данни за експонираното лице (ваксина­
ции, реакции на ваксинацията);
5. данни за проведените консултации и 
изследвания;
6. предприети действия.
(4) Докладът по ал. 3 се съставя в два 
екземпляра, като единият се предава на слу­
жителя, а другият се съхранява в лечебното 
заведение.
Чл. 10. Ръководителите на клиники, отде­
ления и лаборатории организират провежда­
нето на мерките за профилактика, контрол и 
регистрация на ИСМО в съответните струк­
тури и подпомагат дейността на лицето/ата 
по чл. 9, ал. 1. 
Чл. 11. Главната медицинска сестра и стар­
шите медицински сестри (акушерки/рехаби­
литатори) отговарят за спазването на мерките 
за профилактика и контрол на ИСМО и на 
изискванията на противоепидемичния режим 
на работа в съответната структура, както и 
за контрола върху дейностите по почистване 
и дезинфекция.
Чл. 12. Микробиологичната лаборатория, 
обслужваща лечебното заведение:
1. участва при формиране на политиката 
на лечебното заведение в областта на профи­
лактиката и контрола на ИСМО и антибио­
тичната политика;
2. осъществява методическо ръководство, 
организира и контролира дейността по взе­
мане, съхранение и транспорт на проби за 
микробиологично изследване;
3. консултира интерпретацията на резул­
татите от микробиологичните изследвания 
и назначаването на антибиотична терапия;
4. извършва изследване на антимикробната 
лекарствена чувствителност на изолираните 
микроорганизми, както и допълнителни тес­
тове за определяне типа на резистентност, 
съобразно актуалния стандарт за определяне на 
антимикробна чувствителност в ЕС (EUCAST); 
5. мониторира и докладва структурата на 
антимикробната резистентност пред коми­
сията по ВБИ;
6. уведомява лицето/ата по чл. 9, ал. 1 и 
съответната структура при изолиране на щам 
с множествена резистентност от клиничен 
материал;
7. изпраща в срок до края на месец февру­
ари в НЦЗПБ информация за етиологичната 
структура и резистентността на микроорга­
низмите, циркулиращи в лечебното заведение 
през предходната година, и за употребата на 
антибиотици в лечебното заведение;
8. изпраща в националните референтни 
лаборатории към НЦЗПБ микробни изолати 
с множествена антимикробна резистентност